**Για την Αναθεώρηση τιμών απαιτείται Αναμόρφωση Π-Υ?**

Αρχή φόρμας

Ημ/νία υποβολής ***07/06/2022***

**Ερώτηση**

ΚΑΛΗΜΕΡΑ, ΘΑ ΗΘΕΛΑ ΝΑ ΣΑΣ ΡΩΤΗΣΩ ΓΙΑ ΤΗΝ ΑΝΑΘΕΩΡΗΣΗ ΤΙΜΩΝ

1) ΕΑΝ ΔΕΝ ΥΠΑΡΧΕΙ ΠΙΣΤΩΣΗ, ΛΟΓΩ ΤΟΥ ΟΤΙ ΕΧΕΙ ΤΕΛΕΙΩΣΕΙ ΤΟ ΕΡΓΟ, ΤΟΤΕ ΓΙΝΕΤΑΙ ΑΝΑΜΟΡΦΩΣΗ:

2) ΠΡΈΠΕΙ ΝΑ ΑΝΑΦΕΡΕΤΑΙ ΣΤΗΝ ΜΕΛΕΤΗ Ή ΣΤΟ ΣΥΜΦΩΝΗΤΙΚΟ: Η ΑΥΤΟΔΙΚΑΙΑ ΓΙΝΕΤΑΙ ΑΠΟ ΤΗΝ ΤΕΧΝΙΚΗ ΥΠΗΡΕΣΙΑ ΕΥΧΑΡΙΣΤΩ

**Απάντηση:**

**Επί του 1ου ερωτήματος:**

Σύμφωνα με την παρ. 15 Άρθ. 153 Ν. 4412/2016 το ποσό της αναθεώρησης καταβάλλεται **από τις πιστώσεις του έργου**, χωρίς να απαιτείται η προηγούμενη σύνταξη ανακεφαλαιωτικού πίνακα εργασιών.

Σύμφωνα με το τελευταίο εδάφιο της παρ. 23 Άρθ. 153 Ν. 4412/2016, για να περιληφθεί σε λογαριασμό η αναθεώρηση δεν απαιτείται να έχει εγκριθεί ειδικό κονδύλιο για την αναθεώρηση και η πληρωμή γίνεται από τις εγκεκριμένες για το έργο πιστώσεις. Συνεπώς, όπως ορθώς αναφέρετε, απαιτείται **αναμόρφωση των πιστώσεων του Έργου**, μέσω σύνταξης και έγκρισης αναμορφωμένου Τεχνικού Δελτίου Έργου / Υποέργων.

Από την Νομολογία συμπληρωματικά αναφέρουμε:

* Εάν η πιστοποίηση που περιλαμβάνει και αναθεώρηση υποβληθεί με υπαιτιότητα της διοικήσεως μετά την πάροδο του τριμήνου, το ύψος της αναθεώρησης υπολογίζεται βάσει του χρόνου υποβολής της (*ΣτΕ 1093/2005*), ενώ
* σύμφωνα με την *1098/2013 ΣΤΕ*, αν η πιστοποίηση υποβληθεί, υπαιτιότητι της Διοικήσεως, μετά την πάροδο τριμήνου από τη λήξη της αναθεωρητικής περιόδου του χρόνου εκτελέσεως των εργασιών, το ύψος της αναθεωρήσεως υπολογίζεται βάσει του χρόνου υποβολής της πιστοποιήσεως, κατά τα άρθρα 200 και 288 ΑΚ.

**Επί του 2ου ερωτήματος:**

Η Αναθεώρηση τιμών είναι θεσμός που ρυθμίζεται με κανόνες δημόσιας τάξης, γεγονός που σημαίνει ότι δεν επιτρέπεται από την Αναθέτουσα Αρχή στα συμβατικά τεύχη αντίθετες ρυθμίσεις. Η έγκριση ή μη της αναθεώρησης αποτελεί πράξη της διευθύνουσας υπηρεσίας και σαν τέτοια υπόκειται σε όλες τις ενστάσεις.

Η δαπάνη της αναθεώρησης κατά την σύνταξη του Προϋπολογισμού Μελέτης του Έργου είναι καταρχήν εκτιμώμενη, συνεπώς είναι βέβαιο ότι δεν δύναται  να συμπέσει το ποσό της αναθεώρησης με το προεκτιμηθέν ποσό, όπως θα προκύψει τελικά μετά την εκτέλεση των σχετικών εργασιών, και αν τελικά χρειασθεί μεγαλύτερο ποσό πρέπει να εγκριθεί νέα πίστωση. Η μη συμπερίληψη της αναθεώρησης σε ΑΠΕ σημαίνει προφανώς ότι δεν μπορεί να αποτελέσει αντικείμενο συμπληρωματικής σύμβασης ή ανάλωσης αντίστοιχου ποσού από το κονδύλι των απροβλέπτων δαπανών.

Τέλος φόρμας